F 1

3. การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์

ผลิตภัณฑ์หลักของบริษัทคือ กุ้งแช่แข็ง บริษัทมีการผลิตกั้ง และปลาแช่แข็งเช่นกัน
แต่มีปริมาณรวมกันเพียงประมาณร้อยละ 2 ของผลิตภัณฑ์ทั้งหมด ร้อยละ 98
ของผลิตภัณฑ์ของบริษัทจะเป็นกุ้งแช่แข็งซึ่งสามารถแบ่งประเภทตามขบวนการผลิตได้เป็น 4 ชนิด
หลักดังนี้

1.  HEAD-ON,SHELL-ON คือ กุ้งที่อยู่ในสภาพธรรมชาติที่มีหัวเปลือกและหางอยู่ครบ

2.  HEADLESS คือกุ้งที่ถูกเด็ดหัวออก แต่ลำตัวยังมีเปลือกและหางอยู่ครบตามธรรมชาติ

3.  TAIL-ON คือ กุ้งที่เอาหัวและเปลือกออก แต่ยังคงเหลือเปลือกปล้องสุดท้ายที่ติดกับแพนหาง

4.  PEELED เป็นกุ้งที่เอาหัวและเปลือกออกทั้งตัวแล้ว มีทั้งชนิดชักไส้ (DEVEINED) และไม่ชักไส้
    (UNDEVEINED)

กุ้งดังกล่าวทั้ง 4 ชนิด มีทั้งประเภทที่อยู่ในสภาพกุ้งสดแช่แข็ง
และสภาพกุ้งต้มแช่แข็งนอกเหนือจากนี้แล้ว บริษัทยังผลิตกุ้งชุปแป้ง COCKTAIL SHRIMP และกุ้งซูชิ

 บริษัทยังอยู่ระหว่างการได้รับการส่งเสริมการลงทุน ซึ่งได้รับสิทธิพิเศษโดยสังเขปดังนี้

1.  ได้รับยกเว้นภาษีเงินได้นิติบุคคลเป็นเวลาแปดปีนับแต่วันที่เริ่มมีรายได้จากการ

ประกอบการธุรกิจส่งเสริม และได้รับลดหย่อนภาษีเงินได้นิติบุคคลในอัตรากึ่งหนึ่งเป็นเวลาห้าปี
หลังจากนั้น

2.  ได้รับยกเว้นอากรขาออกสำหรับผลิตภัณฑ์ส่งออกเป็นเวลาห้าปี นับแต่วันที่ส่งออกครั้งแรก

3.  ได้รับยกเว้นอากรขาเข้าสำหรับเครื่องจักรที่ใช้ในกิจการของบริษัทตามคณะกรรมการ

  พิจารณาอนุมัติ

  บริษัทเริ่มประกอบธุรกิจที่ได้รับการส่งเสริมในเดือน กรกฎาคม 2536

F 2

(2) การตลาดและภาวะการแข่งขัน

(1) ลักษณะการตลาดของผลิตภัณฑ์

    (1) กลยุทธ์ทางการตลาด

บริษัทจะเน้นเรื่องคุณภาพของผลิตภัณฑ์เป็นหลัก เนื่องจากปรัชญาการทำธุรกิจของบริษัทคือ
จำหน่ายสินค้าคุณภาพสูงในราคาอันเหมาะสม บริษัทได้เปรียบกว่าคู่แข่งอื่น ๆ
ในการที่บริษัทมีที่ตั้งโรงงานอยู่ใกล้แหล่งวัตถุดิบ ทั้งที่สงขลา ปัตตานี ระนอง และตราด
ซึ่งทำให้บริษัทสามารถประหยัดค่าขนส่งวัตถุดิบ
อีกทั้งยังได้รับวัตถุดิบที่สดกว่าเนื่องจากไม่เสียเวลาในการขนส่ง
ซึ่งส่งผลให้บริษัทสามารถผลิตสินค้าคุณภาพสูงและจำหน่ายในราคาอันเหมาะสม

นอกจากนี้ บริษัทยังมีผลิตภัณฑ์หลากหลายชนิดและมีความยืดหยุ่นสูง
ทำให้สามารถลดความเสี่ยงอันเกิดจากรสนิยมของผู้บริโภคที่เปลี่ยนไป

ลูกค้ากลุ่มเป้าหมายของบริษัทฯ ยังคงเป็นลูกค้าญี่ปุ่น
เพราะการจำหน่ายให้ลูกค้าญี่ปุ่นจะได้ราคาดีกว่า
ในขณะเดียวกันลูกค้าญี่ปุ่นก็ต้องการสินค้าที่มีคุณภาพดี ซึ่งสอดคล้องกับนโยบายของบริษัทฯ
ส่วนในด้านราคา บริษัทฯ ไม่สามารถกำหนดราคาอย่างตายตัวได้
เพราะอาหารทะเลเป็นสินค้าเกษตรราคาจึงขึ้นลงตามภาวะราคาของสินค้าในตลาดโลก
ซึ่งขึ้นอยู่กับอุปสงค์และอุปทาน

ในการดำเนินนโยบายผลิตสินค้าคุณภาพสูง บริษัทมีต้นทุนในการผลิต และราคาสินค้าที่สูงกว่าผู้ผลิตอื่น
ๆ ซึ่งเป็นข้อจำกัดของบริษัทในการเพิ่มส่วนแบ่งตลาด

(2) การจำหน่ายและช่องทางการจำหน่าย

ด้านการจัดจำหน่าย กว่าร้อยละ 90 ของยอดส่งออกนั้น
บริษัทจะจำหน่ายโดยตรงให้กับผู้นำเข้าหรือโรงงานผลิตอาหารสำเร็จรูปของตลาดในญี่ปุ่น
สหรัฐอเมริกา และยุโรป ส่วนที่เหลือบริษัทจะขายผ่านนายหน้าโดยจ่ายค่าธรรมเนียมในอัตราร้อยละ
0.5-1.0

ภาวะการณ์ด้านการขายของกุ้งแช่แข็งขึ้นอยู่กับปัจจัยต่าง ๆ เช่น ปริมาณวัตถุดิบ
ปริมาณการบริโภคของประชาชน รสนิยมผู้บริโภคที่เปลี่ยนแปลงไป คุณภาพของผลิตภัณฑ์และราคา

(3) ลักษณะของลูกค้า

บริษัทมีลูกค้าประจำอยู่ประมาณ 35 ราย และในปี 2543 บริษัทขายผลิตภัณฑ์ให้แก่ลูกค้ารายใหญ่ 10
ราย ในปริมาณร้อยละ 63 ของยอดจำหน่ายทั้งหมด

F 3

สัดส่วนการขายให้ลูกค้า 10 รายแรก

+----------------+----------------+----------------+-----------------+
| ปี              | 2541           | 2542           | 2543            |
+----------------+----------------+----------------+-----------------+
| สัดส่วน          | 77             | 81             | 63              |
+----------------+----------------+----------------+-----------------+

หมายเหตุ : บริษัทไม่มีการขายให้ลูกค้ารายใดรายหนึ่งในสัดส่วนเกินกว่า 30% ของยอดขาย

ถึงแม้ว่าจำนวนลูกค้าประจำจะมีไม่มากรายนัก บริษัทก็จะไม่ได้รับผลกระทบอย่างรุนแรง
ในกรณีที่บริษัทจะต้องสูญเสียลูกค้ารายหนึ่งรายใด
ทั้งนี้เนื่องจากบริษัทขายผลิตภัณฑ์โดยใช้เครื่องหมายการค้าของตนเอง ซึ่งเป็นที่นิยมของผู้บริโภค
ฉะนั้นหากทางบริษัทต้องสูญเสียลูกค้ารายหนึ่ง ลูกค้ารายอื่นก็จะเสริมช่องว่างในตลาดนั้น
เนื่องจากในที่สุดแล้วผู้บริโภคยังคงต้องการซื้อผลิตภัณฑ์ที่มีเครื่องหมายการค้าของบริษัท

บริษัท และบริษัทย่อย ส่งออกอาหารทะเลแช่แข็งให้ลูกค้าญี่ปุ่นสูงสุดถึงร้อยละ 70 และอีกร้อยละ 20
เป็นของสหรัฐอเมริกา ร้อยละ 7 เป็นตลาดยุโรป ส่วนที่เหลืออีกร้อยละ 3
เป็นการส่งออกไปยังประเทศต่าง ๆ ในเอเซีย (ไม่รวมญี่ปุ่น) และออสเตรเลีย

สัดส่วนการจำหน่ายแยกตามประเทศ (%)

  ----------------- ----------------- ----------------- -----------------
  ประเทศ            2541              2542              2543

  ญี่ปุ่น               69                72                70

  สหรัฐอเมริกา        16                16                20

  ยุโรป              10                7                 7

  อื่น ๆ              5                 5                 3
  ----------------- ----------------- ----------------- -----------------

(ข) ภาวะอุตสาหกรรมและการแข่งขัน

ตลาดหลักของกุ้งแช่แข็งของไทยคือ ญี่ปุ่น สหรัฐอเมริกา และยุโรป
ซึ่งมีมูลค่าการนำเข้ากุ้งแช่แข็งจากไทยกว่าร้อยละ 85 ของมูลค่าการส่งออกทั้งสิ้น ส่วนตลาดอื่น ๆ
ซึ่งมีการนำเข้าในปริมาณน้อยคือ สิงค์โปร์ ออสเตรเลีย แคนาดา ไต้หวัน มาเลเซีย
และสาธารณรัฐประชาชนจีน เป็นต้น

F 4

ขนาดของตลาดกุ้งแช่แข็งได้เติบโตอย่างรวดเร็วในช่วงสิบกว่าปีที่ผ่านมา
ทั้งนี้เนื่องจากเศรษฐกิจโลกที่เติบโตอย่างมีเสถียรภาพและต่อเนื่อง
ทำให้อาหารทะเลซึ่งเคยเป็นอาหารประเภท Luxury
กลายเป็นอาหารระดับกลางที่คนทั่วไปมีกำลังหาซื้อมาบริโภคได้
และตลาดสำหรับอาหารทะเลจะยังคงเติบโตต่อไปตราบเท่าที่เศรษฐกิจโลกยังเติบโตอยู่อย่างต่อเนื่อง
โดยเฉพาะอย่างยิ่งอาหารทะเลประเภทกุ้งแช่แข็ง ทั้งนี้เนื่องจากกุ้งสามารถเลี้ยงในฟาร์มได้
ส่งผลให้อุตสาหกรรมกุ้งแช่แข็งสามารถเพิ่มปริมาณผลิตผลเพื่อสนองความต้องการได้

ในปี 2533 ประเทศไทยมีการส่งออกกุ้งแช่แข็งคิดเป็นมูลค่าประมาณ 2 หมื่นล้านบาท และในปี
2543 การส่งออกกุ้งแช่แข็งได้เพิ่มขึ้นเกือบ 3 เท่า คือมีมูลค่าการส่งออก 5.5 หมื่นล้านบาท
ซึ่งเป็นผลของการเพาะเลี้ยงกุ้งกุลาดำที่ประสบความสำเร็จอย่างสูงของประเทศไทย

แต่อย่างไรก็ตาม อุตสาหกรรมกุ้งแช่แข็ง ก็ต้องเผชิญกับอุปสรรคเช่นกัน โดยเฉพาะอย่างยิ่ง
ความไม่แน่นอนของวัตถุดิบ ปริมาณวัตถุดิบจะขึ้นกับดินฟ้าอากาศ ซึ่งอยู่นอกเหนือการควบคุม บริษัท
จึงไม่สามารถประเมินหรือควบคุมปริมาณวัตถุดิบได้ถึงแม้ว่ากุ้งจะได้มาจากการเพาะเลี้ยง
ความไม่แน่นอนของปริมาณวัตถุดิบก็ยังคงสูงอยู่เนื่องจากโรคระบาด

การแข่งขันของบริษัท สามารถแบ่งออกเป็นทั้งในและต่างประเทศ คู่แข่งที่สำคัญในต่างประเทศคือ
อินโดนีเซียและอินเดีย ซึ่งมีศักยภาพสูง เนื่องจากมีอาณาเขตน่านน้ำที่กว้าง
นอกเหนือจากอินเดียและอินโดนีเซียแล้ว ประเทศอื่น ๆ ที่มีศักยภาพในการแข่งขันในตลาดโลก คือ
ฟิลิปปินส์ และเวียดนาม

ส่วนการแข่งขันภายในประเทศนั้น ในปัจจุบันมีผู้ผลิตรายใหญ่อยู่ประมาณ 7-8 ราย
และรายย่อยอีกกว่า 100 ราย ผู้ผลิตรายใหญ่เหล่านี้ ก็มีกำลังการผลิต
และยอดจำหน่ายต่างกันพอสมควร กล่าวคือ แต่ละรายจะมีส่วนแบ่งตลาดอยู่ในช่วงตั้งแต่ 5% ถึง 10
% สำหรับ บมจ.ห้องเย็นโชติวัฒน์หาดใหญ่ นั้น มีส่วนแบ่งของตลาดประมาณ 6 %

บริษัทมีความสามารถในการแข่งขันในอุตสาหกรรมอาหารทะเลแช่แข็งได้ดีมาก
ทั้งนี้เนื่องจากมีปัจจัยหลาย ๆ อย่างที่เอื้ออำนวยต่อบริษัท
การที่โรงงานของบริษัทตั้งอยู่ใกล้แหล่งวัตถุดิบเป็นข้อได้เปรียบของบริษัท
ทำให้บริษัทสามารถรับซื้อวัตถุดิบที่สดเพื่อผลิตสินค้าที่มีคุณภาพสูงได้
อีกทั้งบริษัทมีสภาพคล่องทางการเงินที่สูงมาก เป็นผลให้บริษัทได้เปรียบคู่แข่งในการจัดซื้อวัตถุดิบ

F 5

ความยากง่ายของคู่แข่งรายใหม่

อุตสาหกรรมอาหารทะเลแช่แข็งเป็นอุตสาหกรรมที่ใช้เทคโนโลยีค่อนข้างพื้นฐาน
และเงินลงทุนก็ไม่สูงมาก การที่รายใหม่จะเข้ามาประกอบธุรกิจในอุตสาหกรรมนี้จึงค่อนข้างง่าย

สินค้าทดแทน

กุ้งแช่แข็งเป็นสินค้าประเภทอาหาร ดังนั้นสินค้าทดแทนจะมีมาก ขึ้นอยู่กับกำลังซื้อของลูกค้าเป็นหลัก
เนื่องจากกุ้งมีราคาค่อนข้างสูง จึงขายได้ดีในภาวะเศรษฐกิจที่ดี เมื่อเศรษฐกิจถดถอย
ผู้บริโภคมักถามหาอาหารที่มีราคาต่ำกว่า

อำนาจต่อรอง

กุ้งแช่แข็งเป็นสินค้าเกษตร (Commodity)
อำนาจต่อรองอาจเป็นของผู้ซื้อหรือผู้ขายก็ได้ขึ้นอยู่กับภาวะตลาด
ถ้าสินค้าล้นตลาดผู้ซื้อจะมีอำนาจต่อรอง แต่หากสินค้าขาดตลาดอำนาจต่อรองจะเป็นของผู้ขาย
ราคามักจะเป็นไปตามกลไกตลาด

(3) การจัดหาการผลิต

 (ก) การผลิต

กำลังการผลิตและปริมาณการผลิตจริง

บริษัทและบริษัทย่อย มีโรงงานผลิตอาหารทะเลแช่แข็งรวมทั้งสิ้น 4 แห่ง แบ่งเป็นของบริษัท 2 แห่ง
และบริษัทย่อยอีก 2 แห่ง ในปี 2543 บริษัทและบริษัทย่อยมีกำลังผลิตรวมทั้งสิ้น 17,078 ตัน
มีรายละเอียดดังนี้

กำลังการผลิต (ตัน) 2543 2542 2541

บมจ.ห้องเย็นโชติวัฒน์หาดใหญ่ (นาหม่อม) 11,650 11,650 11,650

บมจ.ห้องเย็นโชติวัฒน์หาดใหญ่ (ระนอง) 1,150 1,150 1,150

บจก.เทพพิทักษ์ซีฟูดส์ (ปัตตานี) 3,710 3,710 3,710

บจก.ที.เอส.เอฟ.ซีฟู้ด (ตราด) 568 568 568

F 6

ปริมาณการผลิต (ตัน)

บมจ.ห้องเย็นโชติวัฒน์หาดใหญ่ (นาหม่อม) 5,862 5,866 5,766

บมจ.ห้องเย็นโชติวัฒน์หาดใหญ่ (ระนอง) 1,336 1,842 1,706

บจก.เทพพิทักษ์ซีฟูดส์ (ปัตตานี) 4,045 3,777 3,807

บจก.ที.เอส.เอฟ.ซีฟู้ด (ตราด) 217 204 342

การใช้กำลังการผลิต (%)

บมจ.ห้องเย็นโชติวัฒน์หาดใหญ่ (นาหม่อม) 50.32 50.35 49.49

บมจ.ห้องเย็นโชติวัฒน์หาดใหญ่ (ระนอง) 116.17 160.17 148.34

บจก.เทพพิทักษ์ซีฟูดส์ (ปัตตานี) 109.03 101.81 102.61

บจก.ที.เอส.เอฟ.ซีฟู้ด (ตราด) 38.20 35.92 60.21

อัตราเพิ่มของปริมาณการผลิต (%)

บมจ.ห้องเย็นโชติวัฒน์หาดใหญ่ (นาหม่อม) (0.07) 1.73 2.20

บมจ.ห้องเย็นโชติวัฒน์หาดใหญ่ (ระนอง) (27.47) 7.97 74.08

บจก.เทพพิทักษ์ซีฟูดส์ (ปัตตานี) 7.10 (0.79) 10.28

บจก.ที.เอส.เอฟ.ซีฟู้ด (ตราด) 6.37 (40.35) 0.59

หมายเหตุ : ทำงานวันละ 1 กะ กะละ 8 ชั่วโมง

ที่ตั้งโรงงานนาหม่อม : เลขที่ 4/2 หมู่ที่ 3 ถนนสายเอเซีย 43 ตำบลนาหม่อม

อำเภอนาหม่อม จังหวัดสงขลา 90310

ที่ตั้งโรงงานระนอง : เลขที่ 93/17-18 หมู่ที่ 5 ถนนสะพานปลา ตำบลบางริ้น

อำเภอเมือง จังหวัดระนอง 85000

ที่ตั้งโรงงาน : เลขที่ 96/22 หมู่ที่ 8 ถนนนาเกลือ ตำบลบานา

บริษัท เทพพิทักษ์ซีฟูดส์ จำกัด อำเภอเมือง จังหวัดปัตตานี 94000

ที่ตั้งโรงงาน : เลขที่ 216 หมู่ที่ 7 ถนนสายสนามบิน ตำบลคลองใหญ่

บริษัท ที.เอส.เอฟ. ซีฟู้ด จำกัด อำเภอคลองใหญ่ จังหวัดตราด 23110

F 7

วัตถุดิบ

วัตถุดิบที่ใช้ป้อนโรงงานมาจากจังหวัดชายฝั่งทะเลทั่วประเทศ วัตถุดิบที่บริษัทซื้อมีทั้งซื้อจากคนกลาง
และประมูลวัตถุดิบจากสะพานปลาหรือนากุ้ง สัดส่วนการซื้อจากคนกลางและการซื้อจากการประมูลคือ
60:40 การซื้อวัตถุดิบโดยตรงทำให้บริษัทมีความคล่องตัวมากกว่าในด้านข้อมูลข่าวสาร
จึงทำให้สามารถจัดซื้อวัตถุดิบได้ตรงตามความต้องการของฝ่ายผลิต
แต่บริษัทก็มีความจำเป็นที่จะต้องซื้อผ่านคนกลางด้วย
เพื่อให้ได้ปริมาณมากพอและสามารถครอบคลุมแหล่งวัตถุดิบได้ทั่วประเทศ

ถึงแม้พื้นที่การเลี้ยงกุ้งในประเทศไทยมีการเพิ่มขึ้นต่อเนื่องในระยะเวลาหลายปีที่ผ่านมา
บริษัทก็ยังประสบกับปัญหาในการจัดซื้อวัตถุดิบพอสมควร
เนื่องจากกำลังการผลิตในประเทศมีสูงเกินไป ยังผลให้มีวัตถุดิบไม่มากพอสำหรับป้อนโรงงาน
การแข่งขันในการจัดซื้อวัตถุดิบจึงรุนแรงขึ้นเรื่อย ๆ
ทำให้บริษัทไม่สามารถใช้กำลังการผลิตได้อย่างเต็มที่ และไม่สามารถเพิ่มปริมาณการผลิตได้

ในช่วงระยะเวลา 5 ปีที่ผ่านมา ราคากุ้งกุลาดำซึ่งเป็นวัตถุดิบของบริษัทฯ ได้เพิ่มขึ้นเรื่อย ๆ
และเพิ่มขึ้นอย่างก้าวกระโดดเริ่มตั้งแต่ช่วงครึ่งหลังของปี 2540
อันเป็นผลของการอ่อนตัวของค่าเงินบาท

ราคาเฉลี่ยของวัตถุดิบ

  ----------- ----------- ----------- ----------- ----------- -----------
  ปี           2539        2540        2541        2542        2543

  ราคา (บาท)  173.05      205.48      252.88      241.04      284.81
  ----------- ----------- ----------- ----------- ----------- -----------

 มูลค่าการจัดซื้อวัตถุดิบ (กุ้ง) ของบริษัท

 ปี 2541 2542 2543

มูลค่า (ล้านบาท) 2,994 2,829 3,104

F 8

ขั้นตอนการผลิตและเทคโนโลยีการผลิต

หลังจากที่นำวัตถุดิบที่โรงงานรับซื้อจากสะพานปลา หรือนากุ้งมาทำความสะอาดขั้นแรกแล้ว
ฝ่ายผลิตก็จะตรวจดูสภาพวัตถุดิบ
เพื่อตัดสินใจว่าวัตถุดิบดังกล่าวเหมาะสมที่จะนำไปแปรรูปเป็นผลิตภัณฑ์ชนิดใด
หลังจากนั้นวัตถุดิบก็จะผ่านกระบวนการหักหัว, ปอกเปลือก, ต้ม หรือผ่า แล้วแต่ชนิดของผลิตภัณฑ์
ก่อนที่จะนำมาทำความสะอาดอีกครั้ง
เมื่อวัตถุดิบผ่านกระบวนการแปรรูปขั้นแรกแล้วก็จะนำไปคัดขนาด, แบ่งเกรด และชั่งน้ำหนัก
เพื่อเตรียมบรรจุลงในถาดและนำไปแช่แข็งที่ความเย็น -40 องศาเซลเซียส
(ขั้นตอนการผลิตได้แสดงไว้ในแผนภูมิที่ 1)

ระบบแช่เยือกแข็งที่บริษัทใช้ในปัจจุบันมีอยู่ 4 ระบบ คือ

1.  ระบบ Air Blast Freezer เป็นระบบแช่เยือกแข็ง โดยใช้อุณหภูมิประมาณ -40
    องศาเซลเซียส เป็นเวลา 7-10 ชั่วโมง

2.  ระบบ Contact Plate Freezer เป็นการแช่เยือกแข็ง
    โดยผ่านระบบสัมผัสแผ่นโลหะนำความเย็น แต่ใช้เวลาสั้นกว่าระบบ Air Blast
    โดยใช้เวลาประมาณ 2 ชั่วโมงในอุณหภูมิประมาณ -40 องศาเซลเซียส

3.  ระบบ Individual Quick Frozen (IQF)
    เป็นการแช่เยือกแข็งอาหารทะเลสดและกึ่งสำเร็จรูปแบบเป็นชิ้น ๆ โดยใช้เวลาประมาณ
    15-30 นาที ในอุณหภูมิประมาณ -40 องศาเซลเซียส

4.  ระบบ Individual Quick Frozen (IQF) โดยใช้ Liquid Carbon Dioxide
    เพื่อทำให้อาหารทะเลสดและกึ่งสำเร็จรูปเยือกแข็งทันที

เมื่อสินค้าอยู่ในภาวะเยือกแข็งแล้ว จึงนำออกไปบรรจุถุงพลาสติก และใส่กล่องกระดาษแข็ง
แล้วเก็บเข้าห้องเก็บแช่แข็ง (Cold Storage Room) ในอุณหภูมิ -18 องศาเซลเซียส
เพื่อรอการจำหน่ายต่อไป โดยทั่วไปสินค้าที่ทำการแช่แข็งจะสามารถเก็บรักษาไว้ได้นาน 6-24
เดือน

การแช่แข็งของกุ้ง ปลา หรือปลาหมึกสด นั้น อาจถูกแช่แข็งด้วยเครื่อง IQF
ซึ่งทำให้ผลิตภัณฑ์เยือกแข็งในทันทีหรือเป็นเวลา 15-30 นาที หรือเครื่อง Blast Freezer
เป็นเวลา 7-10 ชั่วโมง หรือ Contact Freezer ซึ่งจะใช้เวลาประมาณ 2 ชั่วโมง
ขึ้นอยู่กับชนิดของผลิตภัณฑ์

อุตสาหกรรมอาหารทะเลแช่แข็งเป็นอุตสาหกรรมที่ใช้แรงงานสูง (Labor intensive)
และใช้เทคโนโลยีน้อยมาก
เครื่องจักรที่ใช้ในการผลิตอาหารทะเลแช่แข็งใช้เทคโนโลยีขั้นพื้นฐานเท่านั้น และมีวง

F 9

จรชีวิตการใช้งานที่ยาวมาก
โอกาศที่เทคโนโลยีในการผลิตที่ใช้อยู่ในปัจจุบันจะถูกทดแทนด้วยเทคโนโลยีใหม่มีน้อยมาก

บริษัทฯ มีเครื่องจักรและบุคลากรเพียงพอสำหรับการดำเนินธุรกิจ
โดยเฉพาะอย่างยิ่งกำลังการผลิตของเครื่องจักร ปัจจุบันปริมาณการผลิตของบริษัทฯ
ใช้กำลังการผลิตประมาณ 50-60 % เท่านั้น

ดังนั้นบริษัทฯ ยังสามารถเพิ่มปริมาณการผลิตโดยไม่ต้องเพิ่มเครื่องจักร

(ข) ผลกระทบต่อสิ่งแวดล้อม

ในกระบวนการผลิตอาหารทะเลแช่แข็ง จะมีน้ำที่ใช้ทำความสะอาดกุ้งและปลา
ซึ่งหากทิ้งไปโดยมิได้รับการบำบัดที่ถูกต้อง ก็จะก่อให้เกิดปัญหาต่อสิ่งแวดล้อม
การควบคุมผลกระทบต่อสิ่งแวดล้อมอยู่ภายใต้ความรับผิดชอบของสำนักเทคโนโลยีสิ่งแวดล้อมโรงงาน
กรมโรงงาน กระทรวงอุตสาหกรรม ทางกระทรวงได้ออกประกาศกระทรวงอุตสาหกรรม ฉบับที่
2/2539 กำหนดมาตรฐานน้ำทิ้งที่เกี่ยวเนื่องกับอุตสาหกรรมอาหารทะเลดังนี้

BOD₅ ไม่เกิน 20 มิลลิกรัมต่อลิตร

SS ไม่เกิน 50 มิลลิกรัมต่อลิตร

และบริษัทสามารถรักษาระดับคุณภาพน้ำทิ้งได้ดีกว่าที่ทางราชการกำหนด คือ
โดยเฉลี่ยน้ำทิ้งของบริษัทจะมี BOD₅ และ SS ดังนี้

BOD₅ ประมาณ 5-10 มิลลิกรัมต่อลิตร

SS ประมาณ 10-30 มิลลิกรัมต่อลิตร

F 10

แผนภูมิที่ 1 ขั้นตอนการผลิต

F 11

(4) งานที่ยังไม่ได้ส่งมอบ

บริษัทไม่ได้ประกอบธุรกิจที่มีลักษณะโครงการระยะยาว จึงไม่มีงานที่ยังไม่ส่งมอบ